圖章 (東亞)

**圖章**又叫**印章**或者**印**，佢喺東亞文化圈傳統佔有重要地位，唔單止係日常生活用品，圖章嘅圖案、文字彫刻同埋圖章本身嘅造型都好有藝術價值。

## 歷史
據講，圖章源自中國「三代」嘅製陶（《後漢書·祭祀志》云：「三皇無文，結繩以治，自五帝始有書契。至於三王，俗化彫文，詐僞漸興，始有**[[印璽]]**以檢奸萌，然猶未有金玉銀銅之器也。」唐朝杜佑《通典》話：「三代之制，人民皆以金玉爲印。」）或者源自商殷墟甲骨文嘅契書同青銅鑄造嘅銘文，到而家仲未有定論。根據歷史記載同埋考古遺物，圖章喺春秋戰國時期已經較爲普遍使用嘞。後嚟，圖章傳到去東亞其他地區，例如日本、朝鮮、越南等地，成爲呢啲地區傳統文化嘅一部份。圖章喺朝鮮嘅使用，最早可追溯至公元前二世紀嘅扶餘國。

坊間亦都有講法認爲圖章起源於「徵識圖騰」。另外根據《抱樸子·登涉篇》記載：「古之人山者，皆佩黃神越章之印，其廣四寸，其字一百二十，以封泥著所住之四方各百步，則虎狼不敢近其內也。」可見圖章亦都有驅邪嘅作用。

中國古代政府喺冊封同官員任命時，授受印章，以做信物，是爲信印，即後世所稱嘅公章。呢類圖章係政治權力嘅象徵，通常隨官職同爵位，順序傳承，並非個人所有。中國歷代君主使用嘅圖章——璽，則係國家最高權力嘅象徵。漢代緯書《春秋運鬥樞》話：「黃帝時，黃龍負圖，中有璽者，文曰『天王符璽』」；《春秋合誠圖》入面，「堯坐舟中與太尉舜臨觀，鳳凰負圖授堯，圖以赤玉爲匣，長三尺八寸，厚三寸，黃玉檢，白玉繩，封兩端，其章曰『天赤帝符璽』」。黃帝、堯舜皆係傳說人物，呢類講法，並非信史。最爲知名嘅璽係秦始皇嘅傳國璽。

## 發展

*圖章材料嘅發展：陶係圖章最古老嘅材料，後來漸漸發展爲金、銀、銅、玉、錫、竹、骨、石、木、牛角、象牙等，乃至現代嘅塑料、橡膠；明朝後半葉，文人採用葉蠟石嚟做圖章材料，流傳至今。
*圖章名稱嘅發展：秦以前，稱爲「璽」（亦作「鈐」），到秦一統六國後分「璽」（皇帝專稱）同「印」（臣民所稱）；漢朝時期，稱之「璽」或者「章」；至唐武后改「璽」爲「寶」，而唐至清「璽」、「寶」並用。民間對圖章嘅稱呼仲有「印信」、「記」、「朱記」、「印章」、「戳子」等。日語又稱「判子」。
## 圖章內容
大部份圖章上面都刻咗文字，當中以漢字爲主，大部份採用篆書，有啲甚至用金文、甲骨文。現代嘅圖章都有用隸書、楷書嚟刻嘅。日本有一啲刻咗假名嘅圖章，韓國亦都有一啲刻咗諺文嘅。仲有一啲非文字嘅圖章，刻嘅係圖案。

File:Seal_qianlizhixingshiyuzuxia.png|較呈方角嘅粗篆文圖章「千里之行始于足下」
File:HuangYi6a.png|較呈方角嘅幼篆文圖章「茶熟香溫且自看」
File:Sealeg18.png|較圓潤嘅粗篆文圖章「問梅消息」
File:Sealeg16a.png|較圓潤嘅幼篆文圖章「白石道人」
File:Seal daqianshijie.png|鳥蟲篆圖章「大千世界」
File:Seal qianyanqiuqigao.png|金文圖章「千巖秋气高」
File:Wosigurenshihuowoxin.gif|傳抄古文圖章「我思古人實獲我心」
File:Gianjinlun_seal01.png|甲骨文迴文圖章「知時無止」
File:Gianjinlun_seal14.png|甲骨文圖章「不行其野」
File:Seal_9diezhuan.png|九疊篆圖章「鷹坊之印」
File:Sealeg21.png|楷書圖章「密」
File:Sealeg22.png|隸書圖章「鈴木」
File:Sealeg23.png|草書圖章「佐藤」
File:Hanko-Japon.png|日文片假名圖章「フレデリック」
File:Sealeg24.png|日文平假名圖章「まゆみ」
File:Seal of the Republic of Korea (1963–1999).svg|韓國諺文印章「대한민국」
File:Sealeg26.png|肖形印「車馬出行」
File:Sealeg27.png|平假名「ひなた」同向日葵圖案混合嘅圖章

要留意一點，舊時漢字少過今日，整圖章嗰陣不時要借用通假字，例如上面啲圖章，「茶熟香溫且自看」用「孰」通假「熟」，「千巖秋气高」借「嚴」通假「巖」，「知時無止」以「亡」通假「無」。有啲漢字古時音義唔同今時，好似「問梅消息」嘅「梅」，金、篆時寫做「某」，《說文》云：「某，酸果也。从木从甘。」今日「梅」同「某」已經分化做兩個字，音、義都唔同，但係印上仍然跟舊時嗰套，噉就要讀成「梅」音，解做「梅」嘅意思。

亦有啲古字同今日寫法好唔同，例如「秋」字金文係「龝」，从「禾」从「𬟏」（蝗、蟀之類嘅蟲）；「時」字金文係「旹」，从「日」，「㞢（之）」聲；「野」字甲骨文係「埜」，从「林」从「土」等等，解讀時就要掌握文字學知識。明清時期有啲篆刻家鍾意用罕見嘅傳抄古文，譬如「我思古人實獲我心」嘅「實」字，好似「木」上有果實噉；「千巖秋气高」嘅「气」字从「日」从「气」；「道」字喺圖章度，亦成日寫成「人」喺「行」（道口）中間行緊嘅樣。而鳥蟲篆、九疊篆呢類文字，加咗好多裝飾，搞到即使係文字學家都未必好認。
### 白文同朱文
圖章分白文（陰刻、陰文）同朱文（陽刻、陽文）兩種。白文係指圖章上面嘅字凹落去，印出嚟嗰陣啲文冇畀印泥上色嘅印章；朱文係指圖章上面嘅字凸出來，印出嚟嗰陣文字畀紅色印泥上咗色嘅印章。仲有啲圖章係朱白相間嘅。

File:Chinese seal (baiwen).png|白文章（陰刻）「鄧弄」
File:Chinese seal (Han Dynasty).png|朱文章（陽刻）「白山黑水源遠流長」同呢句嘅滿文
File:Wangzhidengyin.gif|朱白相間文章「王穉登印」
File:Chinese seal (zhubai).png|右朱文，左白文嘅章「虞長賓」
File:Hu Zhengyan Seal 2.png|右白文，左朱文嘅章「慨獨在予」


## 應用
### 日常應用
漢代前，圖章係用嚟置放竹木簡牘嘅木質方槽上嘅「印泥」，又稱「朱肉」。漢代後，圖章用喺扱喺紙張上面。同時，圖章亦用嚟烙喺馬身上嚟做標記，以及用嚟做大件物品發送嘅封用標記。

圖章常用作簽署，統稱爲「名印」。古代嘅名印可分以下種類：

現時，東亞地區仍然好多人用名印簽署，而且具備法律效力。因此用嚟做簽署嘅圖章必須妥善保管，避免畀人盜用。目前臺灣、韓國、朝鮮等地嘅最常見嘅名印刻有簽署者姓名，中國大陸則喺中華人民共和國成立後因將其視爲「傳統嘅舊時代產物」而廢除個人圖章。日本嘅一般只有姓氏，一啲常見姓氏嘅現成圖章可以於市面上購買。

喺日本同埋韓國，用作簽署用嘅圖章需要登記方有法律效力，日本同韓國各地有專門嘅政府機構負責登記圖章。日本會爲已經登記嘅圖章發出「印鑑登錄證明書」（日語漢字：），已經登記嘅圖章叫做「實印」（日語漢字：），未登記嘅稱爲「認印」（日語漢字：）。韓國爲已登記圖章發出嘅文件就叫「印鑑證明書」（諺文：），已經登記嘅圖章會叫「印鑑」（諺文：）或者「實印」（諺文：），至於「圖章」通常都淨係指未登記嗰啲。大部份韓國人會有兩個姓名印章，「圖章」淨係用喺一般簽署度，「印鑑」就用嚟做重要文件或重大交易、合約嘅簽署。

### 書法與繪畫作品中嘅應用

東亞書法作品中嘅圖章分爲**名號章**同埋**閒章**（或**閒印**）。而按照圖章所扱嘅位置又分爲**迎首章**（扱喺作品上首）同埋**押腳章**（扱喺正文同下款之後）。圖章同正文、題款共同構成書法作品嘅三大要素。

仲有，東亞傳統繪畫都成日有圖章，具有簽署同埋裝飾嘅作用。有啲書法、繪畫嘅擁有者亦都會喺自己嘅收藏品度扱上圖章。

「閒章」作爲一啲愛好書畫人士嘅個人標記印，作用類似有特色嘅簽名，但係冇法律效力，以下係一啲例子：

另外，仲有啲代表書齋、私墊、藏館嘅圖章，統稱「齋印」，好似下面呢啲例子噉：

## 參見
*圖章
*玉璽
*篆刻
*篆字
*連續印
*印泥
*壽山石
*青田石